text: পাবনা জেলার সুজানগর উপজেলার বৃহত্তম বিল হচ্ছে গাজনার বিল। ১৬ টি ছোট-বড় বিলের সমন্বয়ে তৈরি এই গাজনার বিল সুজানগর উপজেলার প্রায় মাঝখানে অবস্থিত। বিলটি সুজানগর উপজেলার জন্য অত্যন্ত গুরুত্বপূর্ণ কেননা এই অঞ্চলের অর্থনৈতিক উন্নয়ন অনেকাংশ এর উপর নির্ভরশীল। সুজানগর উপজেলার ১০ টি ইউনিয়নের সাথেই গাজনার বিল সংযুক্ত রয়েছে। গাজনার বিলের পানির প্রধান উৎস যমুনা নদী ও গাজনার বিলের মধ্যে সংযোগ কেন্দ্র হিসেবে রয়েছে "বাদাই সুইচ গেইট"। এই সুইচ গেইট বাঁধেরহাট-সুজানগর সড়কের (মুজিব বাঁধ বলে পরিচিত) সাগরকান্দি গ্রামে বাদাই নদের উপরে অবস্থিত।
  
  বিস্তৃতি
  
  সুজানগর উপজেলার আত্রাই ও পদ্মা নদীর সংযোগে সৃষ্ট এ বিল গাজনা (গ-হস্তী বলেও পরিচিত) উপজেলার সবগুলো ইউনিয়ন জুড়ে বিস্তৃত। বিলের পূর্ব পাশে রানীনগর ইউনিয়ন, পশ্চিম পাশে মানিকহাট ইউনিয়নের বোনকোলা, উলাট, খয়রান সহ কিছু গ্রাম স্পর্শ করেছে। গাজনার বিলের এক পাশে রয়েছে বোনকোলা গ্রাম, এক পাশে রয়েছে হাটখালি ইউনিয়ন, এক পাশে রয়েছে চরদুলাই ও আরেক পাশে খয়রান-গাবগাছি। এই চারটি স্থানের মাঝেই গাজনার বিল অবস্থিত।
  
  আয়তন
  
  গাজনার বিলের আয়তন প্রায় ১২ বর্গ মাইল বা ৩১০০ হেক্টর বা ৩১ বর্গকিলোমিটার। তবে এই বিলের সব মিলিয়ে (পানি না আসা অংশ) আবাদি জমির পরিমান প্রায় ১০ হাজার হেক্টর। এইসব জমিতে পাট, পিঁঁয়াজ ও বিভিন্ন জাতের ধান উৎপাদন হয় ।
  
  তথ্যসূত্র
  
  বিষয়শ্রেণী:সুজানগর উপজেলা
  বিষয়শ্রেণী:বাংলাদেশের জলাভূমি
title: গাজনার বিল